በኦሮሚያ ክልል ባለፉት10 ወራት ከ886ሺህ በላይ ወጣቶች የሥራ ዕድል ተፈጥሯል
በዘንድሮ የበጀት ዓመት ባለፉት 10 ወራት ከ886ሺህ በላይ ለሚሆኑ ወጣቶች ቋሚና የጊዚያዊ የሥራ  ዕድል መፈጠር መቻሉን የኦሮሚያ ብሔራዊ  ክልል  አስታወቀ ።በክልሉ የሥራ ዕድል ፈጠራ ምክትል ዳይሬክተር አቶ ዳንኤል ኢላኖ ለዋሚኮ እንደገለጹት በኦሮሚያ ክልል ባለፉት 10 ወራት  በአጠቃላይ 987 ሺህ የሚሆኑ ሥራ አጥ ወጣቶች በገጠርና ከተማ እንደሚገኙ የታወቀ ሲሆን 886ሺህ 274 ለሚሆኑት ቋሚና ጊዚያዊ የሥራ ዕድል ተፈጥሮላቸዋል ።ባለፉት 10 ወራት የኦሮሚያ ክልልና የፌደራል መንግሥት በመደቡት የወጣቶች የተንቀሳቃሽ ፈንድ አማካኝነት  በክልሉ  የሚገኙት  ሥራ አጥ  ወጣቶች  በማኑፋክቸሪንግ ፣ በኮንስትራክሽን ፣አገልግሎት ፣ንግድ፣ ግብርና የከብት እርባታና ማዕድን ዘርፎች  እንዲሠማሩ መደረጉን አቶ ዳንኤል አስረድተዋል ።የክልሉ መንግሥት በዘንድሮ ዓመት ሥራ አጥ ወጣቶች ተደራጅተው በተለያዩ የሥራ ዘርፎች እንዲሠማሩ ለማድረግ ከሥልጠና ጀምሮ የብድርና የቴክኒክና ሙያዊ  ድጋፍ ማድረጉን  የአቶ ዳንኤል ጠቁመዋል ።በሥራ ዕድል ፈጠራው ተጠቃሚ ከሆኑት ወጣቶች የዩኒቨርስቲና የቴክኒክና ሙያ ተመራቂ  ወጣቶች እንደሚገኙበት የገለጹት አቶ ዳንኤል እስካሁንም ለሥራ ዕድል ፈጠራው 1ነጥብ 5 ቢሊዮን ብር ጥቅም ላይ ውሏል ብለዋል።የክልሉ መንግሥት በተለያዩ ዘርፎች ተደራጅተው ለተሠማሩት ወጣቶች  የተለያዩ የድጋፍ ማዕቀፎች  በመዘርጋት  በከተማ የመሥሪያ ፣የመሸጫ ቦታዎችን የሚሆን  ከ4ሺ ሄክታር በላይ መሬት  ከማመቻቸቱም በላይ በገጠር 112ሺ ሄክታር መሬት በግብርና ለተሠማሩ ወጣቶች  በነጻ  እንዲሠጥ ተደርጓል ብለዋል አቶ ዳንኤል።በኦሮሚያ ክልል ሥራ አጥ  ወጣቶች  በተለያዩ የሥራ  ዘርፎች እንዲሠማሩ ለማድረግ የፌደራል  መንግሥት  ከተንቀሳቃሽ  ፈንድ 3ነጥብ4  ቢሊዮን  ብር ፣የክልሉ መንግሥት  1 ቢሊዮን ብር የመደቡ ሲሆን የኦሮሚያ ብድርና ቁጠባ ተቋም 1ነጥብ 5 ቢሊዮን  ብር ለወጣቶቹ  የብድር አገልግሎት ለዋማል  አዘጋጅቷል ።   